สีประจำโรงเรียน

มหาวิทยาลัยนอร์ทแอละแบมาแสดงสีประจำมหาวิทยาลัยคือสีม่วงและสีทอง
สีประจำโรงเรียน หรือรู้จักกันในชื่อของ สีประจำมหาวิทยาลัย สีประจำคณะ สีประจำวิทยาลัย หรือ สีประจำสถาบันการศึกษา เป็นสีที่โรงเรียนหรือสถาบันการศึกษากำหนดให้เป็นส่วนหนึ่งของอัตลักษณ์ประจำสถาบัน ใช้ประกอบกับป้ายของอาคาร เว็บไซต์ ในเครื่องแต่งกาย เครื่องแบบนักเรียน หรือชุดของทีมกีฬา โดยโรงเรียนสามารถใช้สีประจำสถาบันในการเชื่อมโยงให้นักเรียนมีความรู้สึกร่วมและเป็นส่วนหนึ่งของโรงเรียน ในระดับของ "จิตวิญญาณของโรงเรียน" และช่วยให้สถาบันการศึกษานั้น ๆ มีจุดแตกต่างจากสถาบันการศึกษาอื่น

**ประวัติ**
ไฟล์:Washington-st-louis logo from NCAA.svg|link=https://en.wikipedia.org/wiki/File:Washington-st-louis logo from NCAA.svg|thumb|มหาวิทยาลัยวอชิงตัน เซนต์หลุยส์มีสีประจำมหาวิทยาลัยคือสีแดงและเขียว
สีประจำโรงเรียนนั้นเป็นประเพณีที่เริ่มต้นขึ้นมาในประเทศอังกฤษในช่วงทศวรรษ 1830 โดยมหาวิทยาลัยเคมบริดจ์ใช้สีน้ำเงินเป็นสีประจำมหาวิทยาลัยในการแข่งขันเรือเดอะโบ๊ตเรซกับมหาวิทยาลัยออกซฟอร์ดในปี พ.ศ. 2379 โรงเรียนเวสต์มินสเตอร์ใช้สีชมพูตั้งแต่การแข่งเรือกับโรงเรียนอีตันในปี พ.ศ. 2380 และมหาวิทยาลัยเดอรัมใช้สีม่วงพาลาทิเนตสำหรับสีผ้าสายคล้องคอบนชุดครุยวิทยฐานะครั้งแรกในปี พ.ศ. 2381
หลายวิทยาลัยในสหรัฐนำสีประจำโรงเรียนมาปรับใช้ในระหว่างปี พ.ศ. 2433 ถึง 2453 ซึ่งปกติสีเหล่านี้จะเป็นสีที่โดดเด่น ซึ่งหลังจากมีการใช้งานที่หลากหลายมากขึ้น จึงมีการผสมสีเพื่อใช้งานในเฉดอื่น ๆ ที่มากขึ้น เช่น วิทยาลัยเพรสไบทีเรียนหลาย ๆ แห่งเลือกที่จะใช้สีที่ใกล้เคียงกับสีดำและสีส้มของมหาวิทยาลัยพรินซ์ตัน โรงเรียนอเมริกาบางงแห่งใช้สีประจำชาติ คือสี แดง ขาว และน้ำเงิน มาใช้งานเป็นสีประจำโรงเรียนเพื่อแสดงถึงความรักชาติ
สีที่ได้รับความนิยมมากที่สุดในวิทยาลัยของสหรัฐ โดยการจัดอันดับของนิตยสารฟอบส์ หัวข้อ ฟอบส์ท็อป 50 ประจำปี 2012 และการจัดอันดับทีมบาสเกตบอล NCAA ประจำปี 2013–13 ประกอบไปด้วยสีขาว สีน้ำเงิน สีแดง สีดำ และสีทอง

**กีฬา**
นักกีฬาของชมรมกีฬารักบี้ของมหาวิทยาลัยวิทยาศาสตร์การกีฬานิปปอน สวมชุดกีฬาสีฟ้าและน้ำเงินซึ่งเป็นสีประจำมหาวิทยาลัย
การใช้สีในการระบุทีมในกีฬามหาวิทยาลัยนั้นมีการใช้งานย้อนไปตั้งแต่การแข่งเรือเดอะโบ๊ตเรซครั้งที่ 2 ระหว่างออกซฟอร์ดกับเคมบริดจ์ในปี พ.ศ. 2379 โดยทั่วไปแล้วมหาวิทยาลัยส่วนใหญ่จะใช้สีในทีมกีฬาสีเดียวกันกับสีประจำมหาวิทยาลัยหรือสถาบันการศึกษา แต่สีน้ำเงินเคมบริดจ์เป็นเพียงสีเดียวจากสิบสองสีในชุดสีรอง ที่ไม่ใช่หนึ่งในหกสีหลักของมหาวิทยาลัย ซึ่งมหาวิทยาลัยนอตทิงแฮมก็ใช้สีเขียวและสีทองสำหรับทีมกีฬาในการแข่งขัน แตกต่างจากสีประจำมหาวิทยาลัยคือสีน้ำเงิน มหาวิทยาลัยโรเจอร์ วิลเลียมส์ เปลี่ยนสีทีมที่ใช้ในกีฬากรีฑาเมือปี พ.ศ. 2561 ให้เป็นสีเดียวกันกับมหาวิทยาลัย เพื่อส่งเสริมภาพลักษณ์และอัตลักษณ์ระหว่างทีมกรีฎาและมหาวิทยาลัยให้เป็นหนึ่งเดียวกัน
ทีมที่เข้าแข่งขันกีฬาส่วนใหญ่จะประกอบไปด้วยเครื่องแบบกีฬา 2 ชุด โดยชุดแรกใช้สีหลัก และชุดที่สองใช้สีรองของสถาบันการศึกษา ในกีฬาบางชนิด เช่น อเมริกันฟุตบอล สีหลักจะถูกใช้ในเครื่องแบบของทีมเหย้า รวมไปถึงกองเชียร์ ทีมเชียร์ลีดเดอร์ และวงโยทวาธิต ก็จะสวมใส่เครื่องแบบที่ใช้สีประจำสถาบันการศึกษาของตน

**วิทยฐานะ**
สีประจำวิทยฐานะของมหาวิทยาลัย Edge Hill ประกอบไปด้วยสีเฮลิโอโทรป (สีม่วง) สีทอง และสีเขียว ปรากฏอยู่บนสายคล้องคอของบัณฑิตกิตติมศักดิ์ Sue Smith
สีประจำโรงเรียนยังถูกใช้งานในชุดครุยวิทยฐานะของหลาย ๆ สถาบัน สีประจำโรงเรียนที่มหาวิทยาลัยนำมาปรับใช้ในชุดครุยวิทยฐานะคือสีม่วงพาลาทิเนตของมหาวิทยาลัยเดอรัมในประเทศอังกฤษระหว่างปี พ.ศ. 2378 ถึง 2381 โรงเรียนในสหรัฐที่มอบผ้าสายคล้องคอบนชุดครุยวิทยฐานะให้กับนักเรียนตามข้อกำหนดของสภาการศึกษาอเมริกัน (American Council on Education) ซึ่งระบุว่าตัวผ้าคล้องคอนบนชุดครุยวิทยฐานะเป็นสีประจำโรงเรียน และขลิปสีกำมะหยี่เป็นสีประจำภาควิชา ชุดครุยวิทยฐานะระดับปริญญาเอกของสหรัฐบางชุดจะเป็นสีประจำมหาวิทยาลัยที่ได้รับปริญญา แยกประเภทจากชุดครุยวิทยฐานะที่จะใช้สีดำ

**ผ้าพันคอวิทยฐานะ**
มหาวิทยาลัยในสหราชอาณาจักร ไอร์แลนด์ และประเทศในเครือจักรภพ และมหาวิทยาลัยในอเมริกาบางแห่งมีผ้าพันคอวิทยฐานะเป็นสีประจำมหาวิทยาลัย ปกติจะเป็นผ้าพันคอแบบยาว ทำด้วยผ้าขนสัตว์ พร้อมกับลวดลายเฉพาะแถบตามยาวที่มีความกว้างต่างกัน ในมหาวิทยาลัยในระดับวิทยาลัย เช่น มหาวิทยาลัยออกซฟอร์ด มหาวิทยาลัยเคมบริดจ์ มหาวิทยาลัยเดอรัม ในแต่ละวิทยาลัยจะมีสีและผ้าพันคอเป็นของตนเอง มหาวิทยาลัยอื่น ๆ ที่ไม่ใช่มหาวิทยาลัยระดับวิทยาลัย อาทิ มหาวิทยาลัยกลาสโกว์ มหาวิทยาลัยนิวคาสเซิล ก็จะมีผ้าพันคอในแต่ละคณะเช่นกัน

**สีประจำโรงเรียนในประเทศไทย**
ในประเทศไทย สีประจำโรงเรียนหรือสีประจำมหาวิทยาลัยมักจะมีความหมายตามสิ่งที่เกี่ยวกับการก่อตั้งหรือวิชาที่โรงเรียนหรือมหาวิทยาลัยเหล่านั้นสอนอยู่ เช่น จุฬาลงกรณ์มหาวิทยาลัยใช้สีชมพู เนื่องจากเป็นสีของวันพระบรมราชสมภพของรัชกาลที่ 5 และเป็นสีประจำพระองค์ซึ่งมหาวิทยาลัยใช้พระปรมาภิไทยเดิมของพระองค์เป็นชื่อมหาวิทยาลัย

**สีประจำโรงเรียนที่มีชื่อเสียง**

**ในต่างประเทศ**
 #85B09A สีน้ำเงินเคมบริดจ์ – มหาวิทยาลัยเคมบริดจ์ - #4B9CD3 สีฟ้าแคโรไลนา – มหาวิทยาลัยนอร์ทแคโรไลนา - #B9D9EB สีฟ้าโคลัมเบีย – มหาวิทยาลัยโคลัมเบีย - #012169 สีน้ำเงินดุ๊ก – มหาวิทยาลัยดุ๊ก - border=darkgray สีน้ำเงินอีตัน – โรงเรียนอีตัน - #002147 สีน้ำเงินออกซฟอร์ด – มหาวิทยาลัยออกซฟอร์ด - #68246D พาลาทิเนต – มหาวิทยาลัยเดอรัม- #2454FF สีน้ำเงินอาร์ไอเอสดี – โรงเรียนดีไซน์โรดไอแลนด์- #418FDE สีน้ำเงินทัฟส์ – มหาวิทยาลัยทัฟส์ - #536895 สีน้ำเงินยูซีแอลเอ – มหาวิทยาลัยแคลิฟอร์เนีย ลอสแอนเจลิส - #00356B สีน้ำเงินเยล – มหาวิทยาลัยเยล

**ในประเทศไทย**

**มหาวิทยาลัย**
 #F988D9 สีชมพู – จุฬาลงกรณ์มหาวิทยาลัย- #006664 สีเขียว – มหาวิทยาลัยเกษตรศาสตร์- #FFD13F #C3002F สีเหลืองและแดง – มหาวิทยาลัยธรรมศาสตร์- #E35205 สีแสด – สถาบันเทคโนโลยีพระจอมเกล้า
** #FA4616 #FFC72C สีแสดและเหลือง – มหาวิทยาลัยเทคโนโลยีพระจอมเกล้าธนบุรี
** #AC3520 สีแดงหมากสุก – มหาวิทยาลัยเทคโนโลยีพระจอมเกล้าพระนครเหนือ
** #E35205 #FFFFFF สีแสดและขาว – สถาบันเทคโนโลยีพระจอมเกล้าเจ้าคุณทหารลาดกระบัง- #F26522 #a67436 สีแสดและสีทอง – มหาวิทยาลัยเทคโนโลยีสุรนารี

**โรงเรียน**
 #F988D9 สีชมพู – โรงเรียนเตรียมอุดมศึกษา- #FB7E9C #38B8F5 สีชมพูและฟ้า – โรงเรียนสวนกุหลาบวิทยาลัย- #009344 #FFF100 สีเขียวและเหลือง – โรงเรียนเทพศิรินทร์- #653364 #FFCC33 สีม่วงและทอง – โรงเรียนกรุงเทพคริสเตียนวิทยาลัย- red white สีแดงและขาว – โรงเรียนอัสสัมชัญ

**อ้างอิง**
หมวดหมู่:โรงเรียน
หมวดหมู่:คำศัพท์การศึกษา